Nafarroako Parlamentuko Eledunen Batzarrak, 2022ko urriaren 3an egindako bilkuran, honako adierazpen hau onetsi zuen:

"1. “Nafarroako Parlamentuak aurten ere bat egiten du aldarrikapen egun honekin eta bere konpromisoa adierazten du adineko pertsonen zerbitzurako politika publikoekin.

2. Nafarroako Parlamentuak uste du beharrezkoa dela politika publikoetan aurrera egitea zahartze aktiboa sustatzera bideratutako ikuspuntu batetik, adineko pertsonen parte-hartzea sustatuta, etapa desberdinetan, alor guztietan: soziala, kulturala, ekonomikoa eta politikoa.

3. Nafarroako Parlamentuak uste du ezinbestekoa dela adineko pertsonen ikuspegia eta esperientzia aintzat hartzea gizarte osoarentzako balio gisa, guztion aberastasunerako aktibo gisa. Hala, beharrezkoa da populazio horren parte-hartzea politika publiko guztien osotasunean, eta horiek, halaber, belaunaldiarteko ikuspegi batetik aztertu beharko dira.

4. Nafarroako Parlamentuak uste du beharrezkoa dela Adineko Pertsonen Giza Eskubideei buruzko Konbentzio bat eta Nazioarteko Esparru bat sustatzea; izan ere, giza eskubideei buruzko nazioarteko legeak adin guztietako pertsonei aplikatzen bazaizkie ere, oso gutxitan egiten da adineko pertsonen berariazko aipamena”.

Iruñean, 2022ko urriaren 3an

Lehendakaria: Unai Hualde Iglesias